UZNESENIE VLÁDY SLOVENSKEJ REPUBLIKY
č. 1067
z 18. septembra 2002

k návrhu na uzavretie Dohody medzi vládou SR a vládou Egyptskej arabskej republiky o zamedzení dvojitého zdanenia a zabránení daňovému úniku v odbore daní z príjmov

Číslo materiálu:	6700/2002	
Predkladateľ:	minister financií	
Vláda
A.	súhlasí
A.1.	s uzavretím Dohody medzi vládou Slovenskej republiky a vládou Egyptskej arabskej republiky o zamedzení dvojitého zdanenia a zabránení daňovému úniku v odbore daní z príjmov (ďalej len "dohoda"),
A.2.	s tým, že jej dohoda nebude po podpise znovu predložená;
B.	odporúča
prezidentovi SR
B.1.	podpísať dohodu alebo splnomocniť predsedu vlády a ako alternátov ministra financií, ministra zahraničných vecí, štátneho tajomníka Ministerstva financií SR, štátneho tajomníka Ministerstva zahraničných vecí SR na podpis dohody s výhradou ratifikácie,
B.2.	ratifikovať podpísanú dohodu po vyslovení súhlasu Národnej rady SR,
Národnej rade SR
B.3.	rozhodnúť, že ide o dohodu podľa článku 7 ods. 5 Ústavy SR, ktorá má prednosť pred zákonmi;

C.	poveruje  
predsedu vlády 
C.1.	predložiť dohodu po jej podpise Národnej rade SR na vyslovenie súhlasu a na rozhodnutie, že ide o dohodu podľa čl. 7 ods. 5 Ústavy SR, ktorá má prednosť pred zákonmi,
ministra financií 
C.2.	odôvodniť návrh na vyslovenie súhlasu s dohodou v Národnej rade SR;
D.	ukladá
ministrovi financií 
D.1.	požiadať ministra zahraničných vecí vykonať príslušné opatrenia súvisiace s nadobudnutím platnosti dohody,
D.2.	požiadať ministra zahraničných vecí zabezpečiť uverejnenie dohody v Zbierke zákonov SR,
D.3.	zabezpečiť vykonávanie dohody po nadobudnutí jej platnosti.
Vykonajú:	predseda vlády 
		minister financií 
		minister zahraničných vecí 
Na vedomie:	prezident SR  
		predseda Národnej rady SR